602 ANGMAGSSALIK DISTRIKT 
landsisen har paa denne Strækning tidligere dækket alt Land. Kysten er meget 
fattig paa større Indskæringer og har et overordentlig øde Udseende med en 
stor Mængde Bræer. Den største, der hedder Puisortok, er 5 km bred. Den 
har haft Ry for at være meget farlig at passere, men den Egenskab, som ligger 
i Navnet — det Sted hvor noget (nemlig Is) dukker op af Vandet — finder ikke 
Sted her, idet Bræen ikke er nogen Isstrøm, der afgiver større Isfjælde. 
Udfor denne Kyststrækning ligger lige Nord for Napassorssuak Fjord den 
lange, stærkt indskaarne Ø, hvis to østligste Forbjerge er Kap Daniel Rantzau 
og Kap Cort Adelaer. Paa Sydsiden af Bugten mellem disse to Forbjerge er et 
snævert Indløb til en udmærket beskyttet og rummelig Havn. Paa Nordsiden af 
Bugten er en Tange, Karra akunåk, med gode Teltpladser. 
Paa den isdækkede Kyst Syd for Mogens Heinesens Fjord kommer Kyst- 
landet hist og her til Syne som Smaaøer i Isen. Paa en saadan, ca. 15 km Syd for 
Fjorden, ligger som en Oase den tidligere benyttede Teltplads Ingerkajagfik. 
Udenfor Mogens Heinesens Fjord Sydside findes gamle Hustomter og Grave 
paa en.af de smaa Holme indenfor den høje Ø Ikermiut. 
Mogens Heinesens Fjord er ca. 40 km lang, og det inderste af Fjorden er 
noget af det mest storslaaet skønne og vilde i det sydlige Grønland. Fjordens 
Bredder er meget sneklædte, og mange større Bræer udmunder i den. Det eneste 
Sted, hvor det er muligt at bo, er paa Nordsiden af Fjorden, 4 km indenfor Mun- 
dingen, hvor der er en lille Bugt omgiven af nogle Skær. Her findes et Par gamle 
Hustomter og Grave. 
Fra Mogens Heinesens Fjord til Bernstorffs Fjord. Denne Kyststrækning 
har i Modsætning til den sydligere Del af Kysten en ret anselig Skærgaard, 
en ret frodig Vegetation og et langt bredere Yderland. Et højt Fjældland stænger. 
Vejen for Indlandsisen og holder den tilbage i lang Afstand. Der findes tre store 
Fjordpartier, nemlig ved Tingmiarmiut, ved Umånak og ved Akorninarmiut. 
Mange mindre Indskæringer og Sunde frembringer ret store Øer; disse og Skær- 
gaarden giver Egnen et ganske andet Udseende end den sydligere Del af Ky- 
sten. Indlandsisen ligger bagved hele Partiet og sender sine Arme ud i Fjordene. 
Her har tidligere været forholdsvis stor Bebyggelse. 
Udfor den sydligste Ø, Nagtoralik, ligger nogle smaa Skær, som efter et 
grønlandsk Sagn skal have været Skuepladsen for en Kamp mellem en Europæer 
og en Grønlænder. 
Den indskaarne og frodigt bevoksede Ø Uvdlorsiutit har flere Toppe paa 
640 m. Ved Exalungmiut paa SV.-Pynten findes flere gamle Huse. Noget Nord 
for Midten af Øens Vestside findes paa Affaldet af Højderyggen nogle Vegstens- 
lejer, hvorfra Befolkningen tidligere fik Materiale til deres Kogekar og Lamper. 
Graah beretter, at der paa en lille Slette, Narssak, der ligger SV. for Uvdlorsiutit 
Sydpynt, ligger 10 forladte Huse. 
Tingmiarmiut er egentlig Navnet paa en gammel Boplads (62°41’ Br.), 
der ligger Øst for et lille brat Fuglefjæld paa den sydvestlige Spids af Egnens 
